**भारत सरकार**

**रेल मंत्रालय**

**राज्‍य सभा**

**08.02.2019 के**

**अतारांकित प्रश्‍न सं. 742 का उत्‍तर**

**बुलेट रेल परियोजना को लेकर चिंताएं**

**742. श्री कपिल सिब्बलः**

**क्या रेल मंत्री यह बताने की कृपा करेंगे किः**

(क) क्या यह सच है कि जापान भारत में और अधिक बुलेट रेल मार्ग का इच्छुक है, यदि हां, तो तत्संबंधी ब्यौरा क्या है;

(ख) क्या यह भी सच है कि भारतीय इस्पात प्राधिकरण लिमिटेड (सेल) को बुलेट रेल परियोजना के लिए रेल आपूर्ति करने हेतु अस्वीकृत कर दिया गया है, यदि हां, तो तत्संबंधी ब्यौरा क्या है; और

(ग) क्या जापानी दोनों देशों के बीच भिन्न कार्य संस्कृति को लेकर चिंतित हैं, यदि हां, तो तत्संबंधी ब्यौरा क्या है और सरकार इसका किस प्रकार समाधन करेगी?

**उत्‍तर**

**रेल मंत्रालय में राज्‍य मंत्री (श्री राजेन गोहांई)**

(क): चल रही मुंबई-अहमदाबाद हाई स्‍पीड रेल परियोजना (एमएएचएसआर) को छोड़कर हाई स्‍पीड कॉरिडोर के लिए जापान सरकार से इस मंत्रालय में कोई औपचारिक प्रस्‍ताव प्राप्‍त नहीं हुआ है।

(ख): मुंबई-अहमदाबाद हाई स्‍पीड रेल परियोजना (एमएएचएसआर) के लिए अपेक्षित पटरियों का भारत में उत्‍पादन नहीं किया जा रहा है।

(ग): जी नहीं।

\*\*\*\*\*